Die programme van die Fakulteit Teologie en Religie is gemik op teologiese opleiding met die oog op kerklike bediening. Sommige daarvan bied algemeen-vormende teologiese opleiding wat deur kerke as basis gebruik kan word vir eie-kerklike opleiding en vorming. Ander programme wat in samewerking met kerklike vennote aangebied word, bied beide algemeen-vormende teologiese opleiding en kerk-spesifieke opleiding en vorming.
Dié wat op vroeë spesialisasie gemik is [MTh en PhD];
Dié wat breë, algemene opleiding aanbied tot op 'n redelike gevorderde vlak en eers daarna op 'n spesialisasie- en navorsingsgebied toespits [BDiv, MDiv, MTh, wat na PhD lei].
Alle studente wat vir die eerste keer aan die Universiteit van Pretoria inskryf en alle nuwelingstudente wat vir die eerste keer by die Fakulteit Teologie en Religie inskryf se akademiese geletterdheid sal aan die begin van die akademiese jaar deur middel van hulle NSS-punte bepaal word.
Studente wat 'n graadprogram volg:
Die NSS Graad 12-Engelspunt sal gebruik word om te bepaal of studente in die Fakulteit Teologie en Religie vir die akademiesegeletterdheidsmodules (ALL 110 en ALL 120 in Engels) sal registreer.
Hereksamens vind na afloop van die eksamens plaas, soos gereël deur die Dekaan.
Om in die hereksamen te slaag, moet 'n student minstens 50% behaal – die semesterpunt tel nie.
Die hoogste finale persentasie wat in 'n hereksamen aan 'n student toegeken kan word, is 50%.
Alle studente met 'n finale punt van 40-49% kwalifiseer om 'n hereksamen te skryf. Daar is nie 'n verdere geleentheid op 'n hereksamen indien 'n student om welke rede ook al die hereksamen nie op die geskeduleerde dag aflê nie.